મહિલા કર્મચારીઓ ફરજના સ્થળે પંજાબી ડ્રેસ પહેરીને આવતી હોવાથી અધિકારીઓ અને પદાધિકારીઓ દ્વારા તેમને હેરાન કરવામાં આવતા હોવાની વિગતો પ્રકાશમાં આવી છે. જેમાં અધિકારીઓ અને પદાધિકારીઓ દ્વારા મહિલા કર્મચારી માત્ર સાડી પહેરીને જ ફરજના સ્થળે હાજર થાય તેવો ખોટો આગ્રહ કરવામાં આવે છે અને સાડીના બદલે પંજાબી ડ્રેસ પહેરીને આવે ત્યારે તેમને હેરાન કરાય છે. આ મુદ્દે મ્યુનિ. અને સરકારી શૈક્ષણિક તથા બિનશૈક્ષણિક હિત રક્ષક સમિતિ દ્વારા સરકારમાં લેખિતમાં રજૂઆત કરી અધિકારી-પદાધિકારીની પોલ ખોલતા રાજ્યનું શિક્ષણ વિભાગ સફાળું જાગ્યું હતું અને આ મુદ્દે સત્તાવાર પરિપત્ર કરી મહિલા કર્મચારી દ્વારા પંજાબી ડ્રેસ પહેરવામાં આવે ત્યારે અધિકારીઓ અને પદાધિકારીઓ દ્વારા કરવામાં આવતી હેરાનગતિ બંધ કરાવવા આદેશ કર્યો છે.